30. ΑΠΟΦΑΣΗ ΥΦΥΠΟΥΡΓΟΥ ΑΝΑΠΤΥΞΗΣ Αριθ.Κ3-2617 της 17 Μαΐου-2 Ιουν.2000 (ΦΕΚ Β΄681) Καθορισμός εξετάστρων συμμετοχής στις εξετάσεις αναλογιστών. ΄Εχοντας υπόψη: 1.Τις διατάξεις: α) Του Νόμ.1558/85 «Κυβέρνηση και Κυβερνητικά ΄Οργανα». β)Του Π.Δ.397/88 «Οργανισμός Υπουργείου Εμπορίου», όπως τροποποιήθηκε μεταγενέστερα και ισχύει. γ)Του Π.Δ.27/96 «Συγχώνευση των Υπουργείων Τουρισμού, Βιομηχανίας-Ενέργειας και Τεχνολογίας και Εμπορίου». δ)Του Π.Δ..59/1996 «Σύσταση Γεν. Γραμματείας Εμπορίου στο Υπουργείο Ανάπτυξης και καθορισμός των αρμοδιοτήτων της». ε)Του Π.Δ.56/85, σχετικά με  «Απαιτούμενα προσόντα για τη χορήγηση άδειας άσκησης επαγγέλματος αναλογιστή ασφαλιστικών επιχειρήσεων» (ΦΕΚ 21/Α/21.2.85), όπως τροποποιήθηκε και συμπληρώθηκε με το Π.Δ.314/21.12.1999(ΦΕΚ 301/Α/30.12.1999) και ειδικότερα το άρθρ.5β, παρ.2 αυτού. 2.Την αριθ.303/5.5.2000 (ΦΕΚ 595/Β/00) απόφαση του Πρωθυπουργού και του Υπουργού Ανάπτυξης, σχετικά με «Ανάθεση αρμοδιοτήτων στους Υφυπουργούς Ανάπτυξης». 3.Το με ημερομηνία 16.3.2000 έγγραφο της ΄Ενωσης Ελλήνων Αναλογιστών, σχετικά με τον καθορισμό του ύψους των εξετάστρων για τις αναλογιστικές εξετάσεις. 4. Το γεγονός ότι με την απόφαση αυτή δεν προκαλείται δαπάνη σε βάρος του κρατικού προϋπολογισμού, αποφασίζουμε: Καθορίζουμε στο ποσό των 20.000 δραχμών ανά εξεταζόμενο μάθημα το ύψος των εξετάστρων που υποχρεούται να καταβάλει κάθε ενδιαφερόμενος στην ΄Ενωση Αναλογιστών Ελλάδος, προκειμένου να συμμετάσχει στις εξετάσεις για την απόκτηση της άδειας άσκησης επαγγέλματος αναλογιστή ασφαλιστικών επιχειρήσεων. 